**Falubusz üzemeltetési szabályzat**

A ……..pályázati támogatásból rendelkezésre álló közösségi kisbusz üzemeltetési szabályzata.

1. **Általános rendelkezések**
2. **A Szabályzat célja**

Jelen szabályzat célja Harc Község Önkormányzata tulajdonában lévő ……..forgalmi rendszámú gépjármű működtetése rendjének szabályozása.

1. **A Szabályzat hatálya**

A Szabályzat hatálya kiterjed Harc Község önkormányzatára, annak intézményeire, valamint a falubuszt igénybe vevő személyekre, szervezetekre.

1. **A Szabályzat elkészítésének, felülvizsgálatának rendje**

A Szabályzat elkészítésért a jegyző a felelős. A Szabályzatot szükség szerint, de legalább évente felül kell vizsgálni. A szabályzat felülvizsgálata a képviselő-testület hatáskörébe tartozik.

1. **A Szabályzat nyilvánossága**

A Szabályzatot a jóváhagyást követően a helyben szokásos módon nyilvánosságra kell hozni. A Szabályzat módosításkor ismételten gondoskodni kell a nyilvánosságra hozatalról. A hatályos szabályzat elérhető a község honlapján.

1. **Gépjármű használatára vonatkozó szabályok**
2. **A falubusz rendeltetése, kiemelt feladatai**

A falubusz kiemelt feladata a közösségi-, művelődés, sport- és szabadidős tevékenységek támogatása, lakossági szolgáltatások, alapszolgáltatások biztosításában való közreműködés-különös figyelemmel a külterületen élőkre, és a mozgásukban korlátozottakra-, önkormányzati hivatal működésében való részvétel.

**2.A falubusz igénylésének menete**

A falubuszt a Szabályzat 1. számú mellékleté szerinti igénylő lapon, a Kölesdi Közös Önkormányzat Harci Kirendeltségén kell igényelni az igénybevétel előtt legkésőbb 2 nappal. Az igénylés feltétele az Önkormányzati Hivatalban bemutatott érvényes vezetői engedély. A falubusz igénybevételéről a polgármester dönt. A falubuszt a polgármester és az általa megbízott személy vezetheti.

A falubusz indulási és érkezési helye az Önkormányzati Hivatal parkolója. Igénybe vevő maga gondoskodik a busz telephelyről való el-és visszaszállításáról. Használat előtt az igénybe vevő köteles meggyőződni arról, hogy a gépjármű menetkész, valamint hogy annak minden tartozéka és okmánya rendelkezésre áll.

A telephelyre történő visszaérkezést követően az igénylő személyesen köteles átadni átvevő ügyintézőnek a buszt annak igényléskori összes tartozékával és dokumentumaival. Az átvevő ügyintéző az átvételkor felfedezett esetleges kárt, elváltozást köteles haladéktalanul jelezni a polgármesternek, aki az okozott kár megtérítése érdekében intézkedik.

1. **A gépjármű használatának szabályai**

Az igénybe vevő köteles a közösségi kisbuszt rendeltetésszerűen használni, a KRESZ szabályait betartva üzemeltetni. Amennyiben az igénybe vevő a közúton szabálytalankodik, annak összes következményéért önállóan felel. A gépjármű a közúti forgalomban csak menetlevéllel, a szükséges kötelező felelősségbiztosítás meglétét igazoló okmánnyal vehet részt. Ezek meglétéért az önkormányzat, mint üzembentartó a felelős. A gépjármű vezetője a használat során köteles igazolni a használat jogszerűségét a polgármester által 1. számú melléklet szerinti, aláírt igénylő lappal. Az igénybe vevő közösségi érdekből történő használat esetén a használatért használati díjat nem fizet, azonban az elhasznált üzemanyagot az üzemeletető önkormányzat a kitöltött igénylő lap, illetve a kilométer számláló alapján az út befejezéskor haladéktalanul leszámlázza. A kiállított számla alapjául a mindenkori NAV üzemanyag elszámolási szabályok szolgálnak. Igénybevevő a számlát annak kézhezvételétől számított 2 munkanapon belül kifogásolhatja. Kifogását írásban a polgármester felé nyújthatja be.

Tóth Gábor

polgármester

Záradék:

Jelen Szabályzatot Harc Község Önkormányzat képviselő-testülete a …..számú határozatával fogadta el.

Harc, 2016. június 21.

Balogh Györgyi

aljegyző